laion/Wikipedia-Exotic huggingface dataset:
יחסי נאורו–שווייץ

יחסי נאורו–שווייץ הם היחסים הדיפלומטיים הרשמיים שבין רפובליקת נאורו לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין רפובליקת נאורו כוננו ב-2003 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. נאורו מרוויחה מהתרומה השווייצרית לפרויקטים למען אזור האוקיינוס השקט, בו נמצאת נאורו, בעיקר בתחום השמירה על האקלים. חוקרים ואמנים בתחומים שונים מנאורו יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. שווייץ אינה מיוצגת בנאורו, הן בדרג השגרירות והן בדרג הקונסולרי. שווייץ האמינה את שגרירותה שבקנברה, בירת אוסטרליה, על נאורו. נאורו אינה מיוצגת בשווייץ, הן בדרג השגרירות והן בדרג הקונסולרי. היחסים הדו-צדדיים שבין שווייץ לנאורו, אתר משרד החוץ של שווייץ
יחסי אוסטרליה–שווייץ

יחסי אוסטרליה–שווייץ הם היחסים הדיפלומטיים הרשמיים שבין הקהילייה של אוסטרליה לבין הקונפדרציה השווייצרית. ההגירה השווייצרית לאוסטרליה החלה מספר שנים לאחר ייסוד הקולוניה הבריטית בשנת 1788. ההגירה המשמעותית השווייצרית החלה בשנת 1839 כאשר החל צ'ארלס לה טרוב (אנ') לשרת כמושל ויקטוריה. ללה טרוב היו קשרים רבים עם מגדלי יין מנשאטל ומברן שבשווייץ והוא עודד את הגירתם לאוסטרליה יחד עם משפחותיהם. המהגרים השווייצרים עזרו להפוך את ויקטוריה לאזור חשוב ומוכר לגידול יינות. במהלך הבהלה לזהב העתיקו את מגוריהם לאוסטרליה כ-2,000 מחפשי זהב מקנטון טיצ'ינו. בסוף המאה התשע עשרה הפכה אוסטרליה לאטרקטיבית עבור אמנים וסוחרים מהאזור דובר הגרמנית של שווייץ. במהלך המחצית השנייה של המאה העשרים הפכה ההפיכה השווייצרית לאינדיבידואלית והרילוקיישן הפך לגורם הבולט להגירה. רוב המתיישבים החדשים השווייצרים באוסטרליה התיישבו בסידני ובמלבורן. שווייץ פתחה קונסוליה בסידני בשנת 1855 ובמלבורן ב-1856. מלבד הקונסוליות הללו ישנן קונסוליות שווייצריות בפרת', הובארט, דרווין, בריזביין ואדלייד. הקונסוליה הכללית של אוסטרליה לשווייץ ממוקמת בז'נבה ובשנת 2012 נפתחה קונסוליית כבוד אוסטרלית בציריך. לאוסטרליה ושווייץ ארגון משותף למען ייעול היחסים הכלכליים שבין שתי המדינות. בסוף שנת 2011, התגוררו באוסטרליה 23,378 אזרחים שווייצרים. הקהילה השווייצרית באוסטרליה היא הקהילה השלישית בחשיבותה ובגודלה במדינות שהן לא שווייץ לאחר ארצות הברית וקנדה. אוסטרליה אינה מיוצגת בשווייץ בדרג השגרירות. אוסטרליה מיוצגת בשווייץ בדרג הקונסולרי באמצעות שתי קונסוליות שהיא מחזיקה בז'נבה ובציריך. אוסטרליה האמינה את שגרירותה שבברלין, בירת גרמניה, על שווייץ. שווייץ מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. שווייץ מיוצגת באוסטרליה בדרג הקונסולרי באמצעות שבע קונסוליות שהיא מחזיקה בערים: סידני, פרת', מלבורן, הובארט, דרווין, בריזביין ואדלייד. מדיה וקבצים בנושא יחסי אוסטרליה–שווייץ בוויקישיתוף היחסים הבילטרליים שבין שווייץ לאוסטרליה, אתר משרד החוץ של שווייץ סקירה כללית של מדינה – שווייץ, אתר משרד החוץ של אוסטרליה CONSULATE GENERAL OF AUSTRALIA IN GENEVA, SWITZERLAND EMBASSY OF SWITZERLAND IN CANBERRA, AUSTRALIA CONSULATE GENERAL OF SWITZERLAND IN SYDNEY, AUSTRALIA CONSULATE OF SWITZERLAND IN PERTH, AUSTRALIA CONSULATE OF SWITZERLAND IN MELBOURNE, AUSTRALIA CONSULATE OF SWITZERLAND IN HOBART, AUSTRALIA CONSULATE OF SWITZERLAND IN DARWIN, AUSTRALIA CONSULATE OF SWITZERLAND IN BRISBANE, AUSTRALIA CONSULATE OF SWITZERLAND IN ADELAIDE, AUSTRALIA
מיס בלגיה 2008

מיס בלגיה 2008 היא תחרות מיס בלגיה ה-74 במספר. התחרות נערכה באנטוורפן. הנחו את הטקס ורוניק דה קוק, מיס בלגיה 1995 ומגיש הטלוויזיה ז'אן-מישל זקקה. היא שודרה בערוץ RTL-TVI דובר הצרפתית ובערוץ VT4 דובר ההולנדית. בטקס הופיעה הזמרת קלי קלרקסון[1]. בתחרות השתתפו 20 מתמודדות ומתוכם 10 עלו לגמר. הזוכה היא אליזה פוליצ'ק, בשלב הראיונות שאלה אותה המנחה שאלה בהולנדית, והיא עברה לצרפתית, עקב היותה לא דוברת הולנדית גרר קריאות בוז מצד הקהל. איי-פי, תהיי יפה ותשתקי, באתר nrg‏, 17 בדצמבר 2007
יחסי סמואה–שווייץ

יחסי סמואה–שווייץ הם היחסים הדיפלומטיים הרשמיים שבין מדינת סמואה העצמאית לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין מדינת סמואה העצמאית כוננו ב-1987 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. סמואה מרוויחה מהתרומה השווייצרית לפרויקטים למען אזור האוקיינוס השקט, בו נמצאת סמואה, בעיקר בתחום השמירה על האקלים. חוקרים ואמנים בתחומים שונים מסמואה יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף שנת 2012 התגוררו בסמואה 20 שווייצרים, מהם שבעה מחזיקים באזרחות כפולה של סמואה ושל שווייץ. שווייץ אינה מיוצגת בסמואה בדרג השגרירות. שווייץ מיוצגת בסמואה בדרג הקונסולרי באמצעות קונסוליה רשמית שהיא מחזיקה באפיה, בירת המדינה. שווייץ האמינה את שגרירותה שבוולינגטון, בירת ניו זילנד, על סמואה. סמואה אינה מיוצגת בשווייץ, הן בדרג השגרירות והן בדרג הקונסולרי. היחסים הדו-צדדיים שבין שווייץ לסמואה, אתר משרד החוץ של שווייץ CONSULATE GENERAL OF SWITZERLAND IN APIA, SAMOA
יחסי פיג'י–שווייץ

יחסי פיג'י–שווייץ הם היחסים הדיפלומטיים הרשמיים שבין הרפובליקה של פיג'י לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין הרפובליקה של פיג'י כוננו ב-1989 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. פיג'י מרוויחה מהתרומה השווייצרית לפרויקטים למען אזור האוקיינוס השקט, בו נמצאת פיג'י, בעיקר בתחום השמירה על האקלים. חוקרים ואמנים בתחומים שונים מפיג'י יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף שנת 2011 התגוררו בפיג'י 32 שווייצרים, מהם אף לא אחד מחזיק באזרחות כפולה של שווייץ ושל פיג'י. שווייץ אינה מיוצגת בפיג'י בדרג השגרירות. שווייץ מיוצגת בפיג'י בדרג הקונסולרי באמצעות קונסוליה רשמית שהיא מחזיקה בסובה, בירת המדינה. שווייץ האמינה את שגרירותה שבוולינגטון, בירת ניו זילנד, על פיג'י. פיג'י אינה מיוצגת בשווייץ, הן בדרג השגרירות והן בדרג הקונסולרי. היחסים הדו-צדדיים שבין שווייץ לפיג'י, אתר משרד החוץ של שווייץ CONSULATE GENERAL OF SWITZERLAND IN SUVA, FIJI
יפתח נורקין

יפתח נורקין (נולד ב-15 בינואר 1981) הוא קצין צה"ל בדרגת תת-אלוף המשרת כמפקד עוצבת המפץ. קודם לכן שירת כמפקד חטיבה 7, מפקד חטיבת אפרים, קצין אג"ם של עוצבת הגליל ומפקד גדוד 77. נורקין נולד וגדל במושב בית שערים. התגייס לצה"ל לחיל השריון בשנת 1999, ושובץ בגדוד 74 בחטיבה 188. עבר מסלול הכשרה כלוחם, קורס מפקדי טנקים וקורס קציני שריון. בסיום הקורס מונה למפקד מחלקת טנקים בפלוגה ו' בגדוד 77 בחטיבה 7. במהלך תפקידו פיקד על אירוע היתקלות עם מחבלים בטולכרם והוביל את המחלקה במבצע חומת מגן. בהמשך שירת כמפקד צוות בקורס קציני שריון. לאחר מכן מונה לקצין הדרכה של חטיבה 460. בהמשך שימש כמפקד פלוגה ז' בגדוד 77 בין השנים 2004–2005. לאחר מכן מונה למפקד פלוגה מבצעית א' בגדוד 82 בין השנים 2005–2006, הוא הוביל את הפלוגה בפעילות מבצעית בנצרים שברצועת עזה עד ליציאה מהרצועה במסגרת ההתנתקות. בסיום התפקיד השתחרר מצה"ל. לאחר מלחמת לבנון השנייה חזר לשירות, עבר הסבת חי"ר ומונה למפקד פלס"ר 7 בין השנים 2007–2009, והוביל אותה בלחימה בין היתר במבצע עופרת יצוקה. לאחר מכן יצא ללימודי תואר ראשון במשפטים, במהלכם התבקש לחזור לשירות ולהתמנות לראש לשכת מפקד פיקוד הדרום, טל רוסו, ושירת בתפקיד בין השנים 2010–2012. בשנת 2015 הועלה לדרגת סא"ל ומונה למפקד גדוד 77. את תפקידו מילא עד שנת 2017. לאחר מכן מונה לקצין אג"ם של עוצבת הגליל, ושימש בתפקיד בין השנים 2017–2019, בין היתר במבצע מגן צפוני. ב-14 באוגוסט 2019 הועלה לדרגת אל"ם ומונה למפקד חטיבת אפרים, תפקיד אותו סיים ב-10 באוגוסט 2021. ב-3 באוקטובר 2021 מונה למפקד חטיבה 7. ב-13 ביולי 2023 סיים את תפקידו זה ויצא ללימודים. ביוני 2024 הוחלט שנורקין ימונה למפקד עוצבת "המפץ" (אוגדה 146) ויועלה לדרגת תא"ל וביולי 2024 נכנס לתפקיד. נורקין נשוי ואב לשניים. בעל תואר ראשון במשפטים מהקריה האקדמית אונו ותואר שני בביטחון לאומי מאוניברסיטת חיפה. בן דודו הוא מפקד חיל האוויר לשעבר, עמיקם נורקין. סבו היה ממקימי אגודת השומרים יחד עם אלכסנדר זייד.[דרוש מקור] מדיה וקבצים בנושא יפתח נורקין בוויקישיתוף שי לוי, ‏האיש שעתיד להוביל את האוגדה המתמרנת של פיקוד הצפון, באתר ‏מאקו‏, 21 ביוני 2024 מפרי עטו אל"ם יפתח נורקין, חטיבה 7 – בין מלחמת יום הכיפורים למלחמת לבנון השלישית, באתר צה"ל, 20 ביולי 2023 תא"ל יפתח נורקין נכנס לתפקידו כמפקד עוצבת 'המפץ' (146), באתר צה"ל, 2 ביולי 2024 איתן קאולי, יפתח נורקין לא הרפה עד שבשלישית זכה לפקד על הפלס"ר של 7, "שריון", גיליון 35, יוני 2010, עמ' 46–47 גל פרל פינקל, הרמטכ"ל מינה מח"טים חדשים, וכדאי לשים אליהם לב, באתר זמן ישראל, 16 בספטמבר 2020 יואב זיתון, המנהרות הן רק חלק אחד: "אלפי לוחמי חיזבאללה אומנו לחדור לישראל", באתר ynet, 7 בדצמבר 2018 אל"ם יפתח נורקין נכנס לתפקידו כמח"ט אפרים, באתר צה"ל, 14 באוגוסט 2019 אל"ם מורדי וייס נכנס לתפקידו כמפקד חטיבת "אפרים", באתר צה"ל, 10 באוגוסט 2021 אל"ם יפתח נורקין נכנס לתפקידו כמפקד עוצבת "סער מגולן", באתר צה"ל, 3 באוקטובר 2021 אל"ם אלעד צורי נכנס לתפקידו כמפקד חטיבה 7, באתר צה"ל, 13 ביולי 2023 רשימת המפקדים החדשים בצה"ל, באתר צה"ל, 17 ביולי 2023 ציוץ בטוויטר של יוסי יהושוע, 25 באוגוסט 2019
יחסי פלאו–שווייץ

יחסי פלאו–שווייץ הם היחסים הדיפלומטיים הרשמיים שבין הרפובליקה של פלאו לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין הרפובליקה של פלאו כוננו ב-2001 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. פלאו מרוויחה מהתרומה השווייצרית לפרויקטים למען אזור האוקיינוס השקט, בו נמצאת פלאו, בעיקר בתחום השמירה על האקלים. חוקרים ואמנים בתחומים שונים מפלאו יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. שווייץ אינה מיוצגת בפלאו, הן בדרג השגרירות והן בדרג הקונסולרי. שווייץ האמינה את שגרירותה שבמנילה, בירת הפיליפינים, על פלאו. פלאו אינה מיוצגת בשווייץ בדרג השגרירות. פלאו מיוצגת בשווייץ בדרג הקונסולרי באמצעות קונסוליה שהיא מחזיקה בז'נבה. היחסים הבילטרליים שבין שווייץ לפלאו, אתר משרד החוץ של שווייץ CONSULATE OF PALAU IN GENEVA, SWITZERLAND
יחסי קיריבטי–שווייץ

יחסי קיריבטי–שווייץ הם היחסים הדיפלומטיים הרשמיים שבין הרפובליקה של קיריבטי לבין הקונפדרציה השווייצרית. היחסים הדיפלומטיים הרשמיים שבין הקונפדרציה השווייצרית לבין הרפובליקה של קיריבטי כוננו ב-2004 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות. קיריבטי מרוויחה מהתרומה השווייצרית לפרויקטים למען אזור האוקיינוס השקט, בו נמצאת קיריבטי, בעיקר בתחום השמירה על האקלים. חוקרים ואמנים בתחומים שונים מקיריבטי יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף שנת 2012 התגורר בקיריבטי אזרח שווייצרי אחד בלבד, הוא אינו החזיק באזרחות קיריבטית. שווייץ אינה מיוצגת בקיריבטי, הן בדרג השגרירות והן בדרג הקונסולרי. שווייץ האמינה את שגרירותה שבוולינגטון, בירת ניו זילנד, על קיריבטי. קיריבטי אינה מיוצגת בשווייץ, הן בדרג השגרירות והן בדרג הקונסולרי. היחסים הדו-צדדיים שבין שווייץ לקיריבטי, אתר משרד החוץ של שווייץ
עונת 2019/2020 בסרייה א'

עונת 2019/2020 בסרייה א' הייתה העונה ה-118 של התחרות שאורגנה על ידי Lega Serie A. המשחקים החלו ב-24 באוגוסט 2019 והסתיימו ב-2 באוגוסט 2020. ב-9 במרץ 2020 הליגה הוקפאה עד ל-2 באפריל בעקבות סגר כללי שהוטל על המדינה כולה בשל מגפת הקורונה. ב-18 במאי הודיעו על דחייה נוספת עד לפחות תחילת חודש יוני. לאחר 10 ימים הודיעה מנהלת הליגה שהליגה תחזור לפעילות ללא קהל ב-20 ביוני. יובנטוס זכתה באליפות הליגה בפעם התשיעית ברציפות ובפעם ה-36 בתולדות המועדון. בסיום העונה ירדו לסרייה ב' הקבוצות: ספאל, ברשה ולצ'ה. בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת. הקבוצות לצ'ה, ברשיה והלאס ורונה היו הקבוצות שעלו מהסרייה ב' (הליגה השנייה באיטליה). נאפולי העפילה לשלב הבתים של הליגה האירופית בעקבות הזכייה בגביע האיטלקי. ערך מורחב – שחקן החודש בסרייה א' ערך מורחב – פרסי הסרייה א' מדיה וקבצים בנושא עונת 2019/2020 בסרייה א' בוויקישיתוף מערכת וואלה! ספורט‏, איטליה: יובנטוס ניצחה 0:2 את סמפדוריה וזכתה באליפות התשיעית ברציפות, באתר וואלה, 27 ביולי 2020 Italian Serie A Scoring Stats 2019-20, ESPN (באנגלית)
טיגון

טיגון היא שיטת עיבוד מזון שבה מחממים את המזון על גבי מחבת שחוממה בה קודם לכן כמות מסוימת של שמן (צמחי או מן החי). ברוב המקרים, הטיגון משפיע הן על מרקם האוכל והן על ערכו התזונתי. לדוגמה, ירקות טריים כמו פלפל מאבדים לפעמים מהוויטמינים שלהם בהליך הטיגון. ערך מורחב – טיגון בשמן עמוק בטיגון עמוק מבשלים את המזון בסיר המכיל כמות גדולה של שמן צמחי המכסה את המזון המבושל מכל צדדיו. דגשים לטיגון עמוק: על טמפרטורת הטיגון להישאר בין 150–180 מעלות. טמפרטורת טיגון גבוהה מדי תתבטא במזון זהוב ופריך מבחוץ אבל נא מבפנים, ואילו טמפרטורת טיגון נמוכה מדי תגרום למזון לספוג יותר מדי שמן. אם כלי הטיגון אינו גדול יש להיזהר מטיגון כמות גדולה מדי של מזון, דבר שיוריד את טמפרטורת השמן. על המזון המוכנס לשמן להיות יבש, טיפות מים גורמות לשמן לקפוץ. ערך מורחב – הקפצה הקפצה היא שיטת בישול שמקורה במטבח הסיני ובה מבשלים את המזון למשך זמן קצר בווק חם מאוד עם מעט שמן צמחי תוך כדי ערבוב מתמיד של המזון המתבצע לעיתים בדרך של הקפצת המזון בווק. ההקפצה בווק נפוצה היום בכל רחבי מזרח אסיה וממנה גם התפתחה השיטה המערבית המכונה סוטה (מצרפתית: Sauté). דגשים להקפצה: יש להקפיד להכניס את המזון לווק לפי זמן הבישול שנדרש לו, מהארוך לקצר. אם רוצים להקפיץ מנת אטריות מבשלים את האטריות מראש ומוסיפים אותן לווק רק ל-1–2 דקות האחרונות של ההקפצה. בנוסף, בדומה למטבח האיטלקי יש לבשל אותן כך שליבתן לא מבושלת לחלוטין (מצב המכונה באיטלקית "אל דנטה) מכיוון שהן ממשיכות להתרכך בהקפצה. אם רוצים להוסיף למנה בשר או בשר עוף יש לטגן אותו בווק זמן קצר רק עד שישחים מבחוץ, לשים בצד, להקפיץ את הירקות ולהחזיר את הבשר/העוף לדקות האחרונות של ההקפצה. בנוסף נהוג להשתמש ברוטב למנות מוקפצות. הרטבים במטבח הסיני נהוג להקפיץ ברטבים ההופכים לסמיכים בווק באמצעות עמילנים, בין אם עמילני אורז מאטריות אורז או אורז לבן המשמשים להקפצה, ובין עם עמילנים שנוספו במיוחד לרוטב לדוגמה עמילן תירס. מפני שתהליך ההסמכה קצר, הרוטב נוסף אחרון להקפצה. נועם דקרס, זהירות שלא ישפריץ - מדריך הטיגון, מעמוק עד רדוד, באתר ynet, 19 בדצמבר 2006 טיגון, באתר אנציקלופדיה בריטניקה (באנגלית)
הקספרוטודון

הקספרוטודון (שם מדעי: Hexaprotodon) הוא סוג של יונקים נכחדים ממשפחת ההיפופוטמיים אשר חיו במהלך תקופת המיוקן ועד הפליסטוקן באפריקה. המין היפופוטם ננסי שויך בעבר לסוג זה בהמשך הועבר לסוג היפו (Choeropsis) ב-2005 בידי. מספר חוקרים רואים בו עדיין מין בסוג זה, כך שסוג זה לא נכחד. משמעות השם המדעי הוא: "בעל שש שיניים חותכות", שם שניתן עקב מאובנים רבים של מינים בעלי שלושה זוגות של שיניים חותכות. מיני היפופוטם אלה היו קטנים יחסית לבני משפחתם ואף לא עברו גמדיות איים. הם חיו ברחבי אפריקה ובאירואסיה ונכחדו בתחילת ההולוקן (זאת בהנחה שההיפו הננסי לא שייך לסוג). Hexaprotodon bruneti Hexaprotodon crusafonti Hexaprotodon hipponensis Hexaprotodon imagunculus Hexaprotodon iravticus Hexaprotodon karumensis Hexaprotodon mingoz Hexaprotodon namadicus Hexaprotodon palaeindicus Hexaprotodon pantanellii Hexaprotodon primaevus Hexaprotodon protamphibius Hexaprotodon siculus Hexaprotodon sinhaleyus Hexaprotodon sivajavanicus Hexaprotodon sivalensis היפופוטם מיינמאר (.Hexaprotodon sp) מדיה וקבצים בנושא הקספרוטודון בוויקישיתוף הקספרוטודון, באתר ITIS (באנגלית) הקספרוטודון, באתר NCBI (באנגלית) הקספרוטודון, באתר האנציקלופדיה של החיים (באנגלית) הקספרוטודון, באתר GBIF (באנגלית)
פורד פיוצ'רה

פורד פיוצ'רה (באנגלית: Ford Futura, קרויה גם: Ford Falcon Futura) היא מכונית משפחתית גדולה מתוצרת יצרנית הרכב האוסטרלית Ford Australia (אנ') (שם רשמי: Ford Motor Company of Australia Limited) חברת בת של קונצרן הרכב פורד אשר יוצרה בין השנים 1962–2008 באוסטרליה. משנת 2006 מיוצר הדגם במקסיקו. 4 דלתות - סדאן. 2 דלתות - קופה. 2 דלתות - קבריולה. 5 דלתות - סטיישן. ייצור דגמי "פורד פיוצ'רה" היה חלק מפרויקט "BF Series Ford Falcon". 5 נוסעים. מנוע קדמי. מנוע בנזין. סוג הנעה: הנעה אחורית. בשנות האלפיים של "פורד" בהולנד קיימות מהדורות מיוחדות של "פורד פיוצ'רה". מחיר היחידה מדגם סדאן עמד על 39,290 דולר אוסטרלי (אוגוסט 2007, אוסטרליה). מחיר היחידה מדגם סטיישן עמד על 41,375 דולר אוסטרלי (ספטמבר 2007, אוסטרליה). בשנת 2006 "פורד" התחילה לייצר דגם חדש של "פורד פיוצ'רה" בעיר ארמוסיו במקסיקו. "פורד פיוצ'רה" - קופה "פורד פלקון פיוצ'רה" - קופה "פורד פלקון פיוצ'רה" - סדאן "פורד פיוצ'רה" - קבריולה "פורד פיוצ'רה" - מבט לתא הנהג ולוח מחוונים "פורד פלקון פיוצ'רה" - סטיישן לוגו "פורד פיוצ'רה" מדיה וקבצים בנושא פורד פיוצ'רה בוויקישיתוף פורד פיוצ'רה, סרטון באתר יוטיוב פורד פיוצ'רה, סרטון באתר יוטיוב "פורד פלקון פיוצ'רה" 1961-1963 auto.howstuffworks.com/1961-1963-ford-falcon-futura דגמי "פורד פיוצ'רה" - תמונות carsales.com.au/cars/ford/falcon/futura "פורד פיוצ'רה" דגם סדאן שנת 2007 web.archive.org/web/20070831184711 "פורד פיוצ'רה" סטיישן שנת 2007 web.archive.org/web/20070902002612 ראו "פורד פיוצ'רה" 1963-1964 מתוך Ford Convertibles 1952-1967 בשנת 2006 "פורד" התחילה לייצר דגם חדש של "פורד פיוצ'רה" בעיר ארמוסיו במקסיקו autointell.com/News-2003/
Speak & Spell

Speak & Spell הוא אלבום הבכורה של להקת המוזיקה האלקטרונית הבריטית דפש מוד, שיצא באוקטובר 1981. זהו האלבום היחיד שבו וינס קלארק הוא חבר בלהקה. מעט אחרי יציאת האלבום, עזב קלארק את הלהקה לטובת הלהקות יאזו (Yazoo) ואירייז'ר (Erasure). זאת הסיבה שהאלבום נשמע שונה במעט משאר האלבומים של הלהקה. עם עזיבת קלארק, מרטין גור הפך להיות כותב השירים הראשי של הלהקה (גור כתב רק 2 שירים באלבום זה, בעוד שבשאר האלבומים הוא כותב את כל או רוב השירים). האלבום הגיע למקומות 10 ו-192 למצעדי האלבומים בבריטניה ובארצות הברית (בהתאמה). הגרסה הנ"ל היא גרסת התקליט שיצאה בבריטניה. הסינגל Dreaming Of Me לא נכלל בגרסה זו של האלבום. הוא נכלל בגרסאות האמריקאיות של האלבום, במקום שיר מס' 2, I Sometimes Wish I Was Dead. כמו כן, הוא נכלל גם בגרסת הבונוס של האלבום (שיצא גם בבריטניה וגם בארצות הברית). בגרסאות האמריקאיות של האלבום, Just Can't Get Enough קיים רק בגרסת רמיקס באורך של 6:44, שנקראת (Just Can't Get Enough (Schizo Mix. הגרסה הרגילה נכללת בארצות הברית רק בגרסת הבונוס של האלבום, ובדיסק הסינגל Just Can't Get Enough. השירים !Tora! Tora! Tora ו-Big Muff נכתבו על ידי מרטין גור. כל שאר השירים נכתבו על ידי וינס קלארק. דייב גהאן שר את כל השירים מלבד (Any Second Now (voices, שאותו שר מרטין גור. Big Muff הוא אינסטרומנטלי. מידע על האלבום Speak & Spell באתר MusicBrainz מידע על האלבום Speak & Spell באתר AllMusic האלבום Speak & Spell באתר Discogs האלבום Speak & Spell באתר ספוטיפיי האלבום Speak & Spell באתר דיזר האלבום Speak & Spell באתר אפל מיוזיק האלבום Speak & Spell באתר טיידל Raggett, Ned. "Speak & Spell – Depeche Mode". AllMusic. אורכב מ-המקור ב-2019-03-23. נבדק ב-2011-06-25. Abebe, Nitsuh (2006-07-20). "Depeche Mode: Speak & Spell / Music for the Masses / Violator". Pitchfork. אורכב מ-המקור ב-2017-12-27. נבדק ב-2011-06-25. Wide, Steve (22 בספטמבר 2020). "The artists: Depeche Mode". A Field Guide to Post-Punk and New Wave. Smith Street Books. p. 64. ISBN 978-1-925811-76-6. {{cite book}}: (עזרה) Evans, Richard (6 באוגוסט 2024). "1981.2". Listening to the Music the Machines Make: Inventing Electronic Pop 1978-1983. Omnibus Press. p. 275. ISBN 978-1-915841-45-2. {{cite book}}: (עזרה)
הממלכה הקטנה (סדרת טלוויזיה, 2009)

הממלכה הקטנה (באנגלית: Ben & Holly's Little Kingdom) היא סדרת אנימציה בריטית לילדים. הסדרה שודרה לראשונה ב-6 באפריל 2009 בניקלודיאון. בישראל הסדרה שודרה לראשונה בשנת 2010 בניק ג'וניור. הסדרה היא בת 2 עונות ו-104 פרקים באורך 11 דקות כל אחד. ב-31 באוקטובר 2020 הסדרה הסתיימה. והחליפה את הסדרה בשם "פפה פיג" שעשוי רק בערוץ הופ! בערוץ לולי ובערוץ פלא. העלילה מספרת על בן השדון והולי הפיה קטנה, אשר חיים בארץ קסומה המיושבת בפיות, שדונים וחרקים. במאית הדיבוב בעברית הייתה אפרת קרצמן, ומפיקת הדיבוב בעברית הייתה אסנת סדן. אתר האינטרנט הרשמי של הממלכה הקטנה (באנגלית) "הממלכה הקטנה", במסד הנתונים הקולנועיים IMDb (באנגלית) "הממלכה הקטנה", באתר נטפליקס "הממלכה הקטנה", במסד הנתונים הקולנועיים KinoPoisk (ברוסית)
ז'יגמונד קורנפלד

הברון ז'יגמונד קורנפלד (בהונגרית: Kornfeld Zsigmond, גולצ'וב -יניקוב(אנ'), צ'כיה, 27 במרץ 1852 – בודפשט, 24 במרץ 1909) היה בנקאי יהודי-הונגרי שמוצא משפחתו ממוראביה, מנכ"ל "בנק האשראי הכללי ההונגרי". משפחת קורנפלד הייתה אחת מעשרים ושמונה משפחות הברונים היהודים-הונגרים. אביו היה חוכר של מזקקת אלכוהול קטנה בעיר הולדתו ליד איגאלו במורביה, אחיו של אביו היה הרב המקומי, אהרון קורנפלד. כל אחיו הפכו לרופאים ולעורכי דין. ז'יגמונד התכונן להיות רב, אך לאחר שאביו התעוור ונפטר באמצע שנות הששים של המאה ה-19, הוא נאלץ להפסיק את ללימודיו בתיכון. ז'יגמונד בעל מבנה הגוף החלש, נאלץ לעבוד כבר מגיל 14. ביתו התחתנה עם מוריץ דומון. בבנק של טורץ' ובניו ובבנק של ורמן ובנו קיבל לראשונה קורנפלד עבודה בפראג. הוא נקרא "כלבו" כי היה עליו לעשות את כל סוגי העבודות ועבד 10–12 שעות ביום. כברבגיל 20 נשלח לווינה ולפריז. בשנת 1871 הוא שהה במובלעת פריז בזמן הקומונה. לאחר שחזר, עבד אצל Böhmischer Bankverein וכעבור זמן מה הפך לסגן ראש סניף פראג של בנק קרדיט-אנסטלט. בדצמבר 1877 ניהל משא ומתן עם אלברט רוטשילד בווינה, שבחר בו כדי לשלוח אותו כמדריך לבנק האשראי הכללי ההונגרי בבודפשט. החל מה- 13 במרץ 1878 החל לתפקד בבנק זה כחבר דירקטוריון. האמצעים לכיבוש בוסניה והרצגובינה ביולי 1878 הובטחו על ידי הבנקים שהיו קשורים למשפחת רוטשילד. בעניין זה נסע ז'יגמונד קורנפלד מספר פעמים לפריז. לבסוף התיישב בבודפשט בשנת 1879, ונשא לאישה את ברברה פרנקפורטר (בטי), שתרמה תרומה משמעותית לרכישת האחוזה המשפחתית על ידי הנדוניה שלה. ילדיהם היו: ג'ורג (1902-1880), מריה (לימים ד"ר דומוני 1881–1939), מוריץ (30 בדצמבר 1882 - 4 בנובמבר 1967), פאל (1958-1884) ופרנץ (1945-1887). הוא החל ללמוד הונגרית בשנת 1885, ועד שנות התשעים של המאה ה-19 קרא וכתב היטב. כמנהל המוסד הפיננסי ההונגרי הראשון, בנק האשראי הכללי ההונגרי, הוא היה אחראי לייצוג האישי של הבנק ולניהולו בפועל, אם כי לא היה המנהל הרשמי של הבנק אלא הרוזן אדה פלביצ'יני. בשנת 1894 התאפשרה עצמאותו הניהולית כאשר החוזים של בנק האשראי הכללי ההונגרי ושל קרדיט-אנסטלט לא הוארכו אלא חודשו. משנת 1895 פיקח על כל צוות הבנק ומאותו זמן ועד מותו מילא את תפקיד המנכ"ל. במותו הובא למנוחת עולמים בבית הקברות היהודי ברחוב קוזמה בבודפשט בשנת 1890 קנה את האחוזה ברקוביצה (מחוז טרנצ'ין-היום סלובקיה), שם מימש את זכותו כבעל אחוזה ובנה בית כנסת ליהודים שחיו שם. הוא ניהל את האחוזה בשיטות מודרניות. בשנת 1890 הוא קיבל את במסדר כתר הברזל דרגה III. משנת 1891 נבחר לחבר במועצה לסחורות והבורסה של בודפשט. בשנת 1893 הוא קיבל את במסדר כתר הברזל דרגה II. בשנת 1896 נבחר לחבר במועצה של נכבדי הקהילה היהודית של פשט, ולאחר מכן כיהן כממונה ואחר כך סגן יו"ר. משנת 1899 הוא היה נשיא הבורסה לניירות ערך וסחורות סחורות של בודפשט. משנת 1902 התמנה לחבר הית העליון של בית הנבחרים . ב־22 בפברואר 1909 הוא קיבל את תואר הברון מהמלך פרנץ יוזף של הונגריה. יוז'ף בוקור:הלקסיקון הגדול של פאלאס. Bokor József (szerk.). A Pallas nagy lexikona. Arcanum: FolioNET (1893–1897, 1998.). ISBN 963 85923 2 X הלקסיקון ההונגרי הגדול (הו') Magyar nagylexikon XI. (Kir–Lem). Főszerk. Bárány Lászlóné. Budapest: Magyar Nagylexikon. 2000. 348. ISBN 963-9257-04-4 קפיטליזם בצבעים שונים. Halmos Károly: Kornfeld Zsigmond. In: Sokszínű kapitalizmus. Szerk. Sebők Marcel. Kiad. HVG Kiadó Rt. 154-165. oldalak. מדיה וקבצים בנושא ז'יגמונד קורנפלד בוויקישיתוף
האמר (שנת 1900)

האמר (באנגלית: Hammer) היא מכונית בסגנון "Runabout (car)" (אנ') שנבנתה על ידי מכונאי האופניים והנפח Bruno Hammer בשנת 1900 בעיר "Mount Torrens, South Australia" (אנ') באוסטרליה הדרומית באוסטרליה. האמר מעולם לא ראה רכב, כאשר התבקש לבנות רכב זה. האמר בנה עצמונית את כל חלקי הרכב שכלל: שלדה, מנוע, מאייד וגלגלים. הדגם שרד כנראה עד מלחמת העולם הראשונה עד שנשרף בשרפת יער. רכב פתוח לחלוטין. 1 מושב. מנוע קדמי. 4 גלגלים לא סימטריים (קוטר הגלגלים הקדמיים קטן מקוטר הגלגלים האחוריים). Brooks, George; Hoffmann, Ivan (December 1987). South Australian Motor Cars, 1881-1942. South Australia: Vinall Family. p. 62. ISBN 0731604857 Davis, Pedr & Tony, “Aussie Cars”, Marque Publishing, Sydney, Australia, 1987 ISBN 0-947079-01-7